Park Shin Hye Dan Yoo Ah In Akan Bergandingan Dalam Filem Terbaru
Aktor Park Shin Hye dan Yoo Ah In akan bergandingan dalam filem terbaru yang bertajuk #Alone (Working title). Filem terbaru ini akan mengisahkan keadaan huru-hara yang berlaku pada sebuah bandar disebabkan penyebaran penyakit yang tidak diketahui dan mereka yang terselamat telah diasingkan serta tidak boleh keluar dari bandar tersebut. Yoo Ah In akan memainkan peranan sebagai Joon Woo, seorang pemain permainan video yang terselamat dan terputus hubungan dengan dunia luar, manakala Park Shin Hye akan membawa watak Yoo Bin, salah seorang wanita muda yang terselamat dan bijak mencipta teknik untuk terus hidup bagi mengharungi keadaan-keadaan sukar. Filem arahan Jo II Hyung ini berdasarkan senario yang ditulis oleh penulis Hollywood, Matt Taylor, yang bekerja untuk dokumentari “Small Business Revolution: Main Street.” Filem ‘survival’ ini dijangka akan memulakan penggambarannya pada tahun ini.